ประกาศสำนักงานกลางชั่งตวงวัดเรื่องข้อปฏิบัติสำหรับการติดตั้งและใช้งานเครื่องชั่งแบบแท่นชั่งที่ติดตรึงกับที่ซึ่งมีพิกัดกำลังตั้งแต่ยี่สิบเมตริกตันขึ้นไปที่เป็นระบบดิจิทัลพ.ศ.๒๕๕๖ ตามที่กรมการค้าภายในได้ออกประกาศสำนักงานกลางชั่งตวงวัด เรื่องข้อปฏิบัติสำหรับการติดตั้งและใช้งานเครื่องชั่งแบบแท่นชั่งที่ติดตรึงกับที่ซึ่งมีพิกัดกำลังตั้งแต่ยี่สิบเมตริกตันขึ้นไปที่เป็นระบบดิจิทัล ลงวันที่ ๒๑พฤษภาคม พ.ศ. ๒๕๕๓ และประกาศสำนักงานกลางชั่งตวงวัด เรื่องข้อปฏิบัติสำหรับการติดตั้งและใช้งานเครื่องชั่งแบบแท่นชั่งที่ติดตรึงกับที่ซึ่งมีพิกัดกำลังตั้งแต่ยี่สิบเมตริกตันขึ้นไปที่เป็นระบบดิจิทัล (ฉบับที่ ๒)ลงวันที่ ๑๘ มิถุนายน พ.ศ. ๒๕๕๕ ไปแล้ว นั้นเพื่อให้ผู้ประกอบธุรกิจ เจ้าของหรือผู้ครอบครองเครื่องชั่งแบบแท่นชั่งที่ติดตรึงกับที่ซึ่งมีพิกัดกำลังตั้งแต่ยี่สิบเมตริกตันขึ้นไปที่เป็นระบบดิจิทัลสามารถปฏิบัติเกี่ยวกับการติดตั้งและใช้งานเครื่องชั่งนั้นให้เป็นไปด้วยความถูกต้องทำให้ได้รับการตรวจสอบและได้รับคำรับรองจากพนักงานเจ้าหน้าที่มีรูปแบบที่เป็นมาตรฐานเป็นไปในแนวทางเดียวกัน ไม่เป็นเครื่องมือของการฉ้อโกงได้สะดวก และเกิดความเป็นธรรมในทางการค้าแก่ผู้ที่เกี่ยวข้องกับการชั่งทุกฝ่ายอาศัยอำนาจตามความในมาตรา ๖ (๓) แห่งพระราชบัญญัติมาตราชั่งตวงวัดพ.ศ. ๒๕๔๒อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๔๑ และมาตรา ๔๓ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายอธิบดีกรมการค้าภายในจึงออกประกาศ ดังต่อไปนี้ข้อ ๑[๑] ประกาศฉบับนี้ให้ใช้บังคับนับถัดจากวันประกาศในราชกิจจานุเบกษาเป็นต้นไปข้อ ๒ ให้ยกเลิก(๑) ประกาศสำนักงานกลางชั่งตวงวัด เรื่องข้อปฏิบัติสำหรับการติดตั้งและใช้งานเครื่องชั่งแบบแท่นชั่งที่ติดตรึงกับที่ซึ่งมีพิกัดกำลังตั้งแต่ยี่สิบเมตริกตันขึ้นไปที่เป็นระบบดิจิทัล ลงวันที่ ๒๑พฤษภาคม พ.ศ. ๒๕๕๓(๒) ประกาศสำนักงานกลางชั่งตวงวัด เรื่อง ข้อปฏิบัติสำหรับการติดตั้งและใช้งานเครื่องชั่งแบบแท่นชั่งที่ติดตรึงกับที่ซึ่งมีพิกัดกำลังตั้งแต่ยี่สิบเมตริกตันขึ้นไปที่เป็นระบบดิจิทัล (ฉบับที่ ๒)ลงวันที่ ๑๘ มิถุนายน พ.ศ. ๒๕๕๕ข้อ ๓ ในประกาศนี้เครื่องชั่ง หมายความว่าเครื่องชั่งแบบแท่นชั่งที่ติดตรึงกับที่ ซึ่งมีพิกัดกำลังตั้งแต่ยี่สิบเมตริกตันขึ้นไปที่เป็นระบบดิจิทัลข้อ ๔ การติดตั้งใช้งานเครื่องชั่งต้องติดตั้งส่วนชั่งน้ำหนัก(Load-measuring device)และส่วนแสดงค่าที่ต่อออกมาภายนอก (Remote display) ให้อยู่ใกล้แท่นชั่ง โดยมีระยะห่างไม่เกิน ๒๐ เมตร ส่วนชั่งน้ำหนักต้องติดตั้งอยู่ในระดับหรือชั้นเดียวกันกับแท่นชั่งกรณีมีเหตุผลความจำเป็นอย่างยิ่งที่ไม่อาจปฏิบัติตามวรรคหนึ่งได้ให้แจ้งเป็นหนังสือ พร้อมคำชี้แจงเหตุผล และความจำเป็นต่อพนักงานเจ้าหน้าที่ ณสำนักงานกลางหรือสำนักงานสาขา ที่เครื่องชั่งนั้นติดตั้งและใช้งานให้พนักงานเจ้าหน้าที่ตรวจสอบโดยไม่ชักช้าหากเห็นว่าเหตุดังกล่าวรับฟังได้และรับรองว่าการติดตั้งใช้งานเครื่องชั่งในลักษณะที่แตกต่างออกไปดังกล่าวไม่กระทบต่อความเที่ยงของเครื่องชั่งนั้นๆ เมื่ออธิบดีหรือผู้ซึ่งอธิบดีมอบหมายเห็นชอบแล้ว ก็ให้พนักงานเจ้าหน้าที่ให้คำรับรองเครื่องชั่งนั้นได้ข้อ ๕ แท่นชั่งต้องมีโครงสร้างเดียวกันโดยตลอดและโครงสร้างต้องมีความมั่นคง แข็งแรง และมีความสามารถในการชั่งน้ำหนักได้ตามพิกัดกำลังของเครื่องชั่งและอยู่ในอัตราเผื่อเหลือเผื่อขาดตามที่กฎหมายกำหนดข้อ ๕/๑[๒] กรณีเครื่องชั่งแบบแท่นชั่งที่มีแท่นชั่งมากกว่าหนึ่งแท่นสำหรับใช้ชั่งน้ำหนักน้ำหนักบรรทุกหรือน้ำหนักลงเพลาของยานพาหนะที่ใช้เดินบนทางหลวงตามกฎหมายว่าด้วยทางหลวงต้องมีโครงสร้างของแท่นชั่งแต่ละแท่นเรียงชิดต่อกันในลักษณะที่มีความมั่นคงแข็งแรง มีความสามารถในการชั่งน้ำหนักได้ตามพิกัดกำลังของเครื่องชั่งและอยู่ภายในอัตราเผื่อเหลือเผื่อขาดตามที่กฎหมายกำหนดข้อ ๖ ส่วนชั่งน้ำหนักและส่วนแสดงค่าที่ต่อออกมาภายนอกจะต้องมีลักษณะดังต่อไปนี้(๑) ต้องแสดงรายละเอียดดังต่อไปนี้ไว้บนเครื่อง โดยต้องทำให้อ่านง่ายชัดเจน และลบเลือนยาก(ก) ชื่อ หรือเครื่องหมายการค้าของผู้ผลิต ผู้นำเข้า หรือผู้ขาย(ข) รุ่นซึ่งระบุแบบของเครื่อง(ค) เลขลำดับประจำเครื่องที่พนักงานเจ้าหน้าที่กำหนดให้(๒) พิกัดกำลังของเครื่องชั่งต้องแสดงไว้ให้เห็นชัดเจน ลบเลือนยาก ทั้งนี้ จะแสดงเป็นอักษรย่อก็ได้ และต้องแสดงเป็นตัวเลขไทยหรืออารบิกและอักษรไทยหรือตัวอักษรหรือสัญลักษณ์ที่รัฐมนตรีกำหนด(๓) การแสดงค่าผลการชั่งต้องมีลักษณะ ดังต่อไปนี้(ก) การแสดงค่าไม่ว่าจะใช้ตัวเลข ตัวอักษรหรือสัญลักษณ์อื่นใดมาประกอบกันหรือไม่ก็ตาม ต้องไม่ทำให้เกิดความสับสนในการอ่านค่า(ข) ถ้ามีส่วนแสดงค่าหลายแห่ง ทุกแห่งต้องแสดงค่าถูกต้องตรงกัน(ค) ถ้ามีส่วนแสดงค่าทั้งแบบดิจิทัลและแบบแอนะล็อกการแสดงค่าแบบดิจิทัลต้องสอดคล้องกับการแสดงค่าแบบแอนะล็อก(ง) ถ้ามีส่วนพิมพ์ค่า ค่าที่พิมพ์ต้องถูกต้องตรงกับค่าที่แสดง(จ) ต้องแสดงชื่อหรือสัญลักษณ์ของหน่วยที่ใช้ในการชั่ง(ฉ) ค่าขั้นหมายมาตราให้แสดงเป็นค่า ๑ × ๑๐k ๒ × ๑๐k หรือ ๕ × ๑๐k โดย k เป็นเลขจำนวนเต็มบวก จำนวนเต็มลบ หรือศูนย์(ช) ให้แสดงตัวเลขอย่างน้อย ๑ ตำแหน่งที่ตำแหน่งขวาสุดโดยให้มีเครื่องหมายจุดทศนิยม (.) หรือเครื่องหมายจุลภาค (,) คั่นระหว่างเลขจำนวนเต็มและเลขหลังจุดทศนิยม และในการแสดงค่านี้ต้องแสดงตัวเลขทางซ้ายของเครื่องหมายจุดทศนิยมอย่างน้อย๑ ตำแหน่ง และแสดงตัวเลขทางขวาของเครื่องหมายจุดทศนิยมทุกตำแหน่งสำหรับการแสดงค่าศูนย์อาจแสดงโดยเลขศูนย์ ๑ ตำแหน่งทางขวาสุดโดยไม่ต้องมีเครื่องหมายก็ได้(ซ) ส่วนแสดงค่าต้องแสดงค่าเกินพิกัดกำลังสูงสุดได้ไม่เกิน ๙เท่าของค่าขั้นหมายมาตราตรวจรับรอง(ฌ) ส่วนพิมพ์ค่าต้องพิมพ์ค่าให้ถูกต้องชัดเจนความสูงของตัวอักษรและตัวเลข ต้องไม่น้อยกว่า ๒ มิลลิเมตรส่วนพิมพ์ค่าจะพิมพ์ค่าเฉพาะเมื่อส่วนแสดงค่าอยู่ในสภาวะสมดุลสภาวะสมดุลให้พิจารณาจากส่วนแสดงค่าซึ่งจะแสดงค่าคงที่ หรือแสดงค่าน้ำหนัก ๒ ค่าที่อยู่ติดกันสลับกันเป็นเวลามากกว่า ๕ วินาที(ญ) ส่วนบันทึกจะบันทึกค่าเฉพาะเมื่อส่วนแสดงค่าอยู่ในสภาวะสมดุลสภาวะสมดุลให้พิจารณาตาม (ฌ)(ฎ) ถ้ามีการพิมพ์ค่าน้ำหนักรวม น้ำหนักสุทธิ หรือน้ำหนักทด พร้อมกันมากกว่า๑ ค่า ต้องพิมพ์ให้ชัดเจนว่าค่าน้ำหนักใดเป็นค่าน้ำหนักรวม หรือน้ำหนักสุทธิหรือน้ำหนักทด(ฏ) ในกรณีที่เครื่องชั่งมีส่วนล็อกให้แสดงตำแหน่งล็อกและตำแหน่งชั่งไว้ให้ชัดเจนและจะทำการชั่งได้เฉพาะที่ตำแหน่งชั่งเท่านั้น(ฐ) เครื่องชั่งต้องทำให้อยู่ในลักษณะที่ผู้ที่เกี่ยวข้องกับการชั่งสามารถมองเห็นการแสดงค่าได้อย่างชัดเจน(ฑ) เครื่องชั่งที่มีส่วนประกอบเป็นอิเล็กทรอนิกส์ต้องมีลักษณะดังต่อไปนี้ด้วย๑) ในกรณีที่มีสิ่งรบกวนจากภายนอกเครื่องชั่งอิเล็กทรอนิกส์ต้องสามารถทำงานได้อย่างถูกต้อง หรือต้องแสดงให้ทราบว่ามีความผิดพลาดเกิดขึ้นจากสิ่งรบกวนนั้น๒) ในกรณีที่มีความผิดปกติเกิดขึ้นจนมีผลกระทบกับความถูกต้องของเครื่องชั่งเครื่องชั่งต้องหยุดทำงานโดยอัตโนมัติ หรือมีการแสดงให้ผู้ใช้เครื่องชั่งทราบและจะต้องแสดงอยู่จนกว่าความผิดปกติจะหมดไป๓) ในกรณีที่มีการเปิดใช้เครื่องชั่ง ส่วนแสดงค่าต้องแสดงสัญลักษณ์ต่างๆ ทั้งหมดที่สามารถแสดงได้๔) เครื่องชั่งที่สามารถใช้พลังงานจากแบตเตอรี่ได้ต้องสามารถทำงานได้อย่างถูกต้อง ต่อเนื่องหรือไม่แสดงค่าน้ำหนักเมื่อความต่างศักย์ที่ได้รับจากแบตเตอรี่ต่ำเกินไปจากที่ผู้ผลิตกำหนด๕) ป้องกันการรบกวนของสัญญาณคลื่นแม่เหล็กไฟฟ้าและคลื่นความถี่วิทยุไม่ให้มีผลต่อความแม่นยำของเครื่องชั่ง ส่วนแสดงค่าส่วนบันทึกค่า และส่วนพิมพ์ค่าได้๖) ถ้าเครื่องชั่งมีระบบคอมพิวเตอร์หรืออุปกรณ์เสริมต่อพ่วงโดยผ่านอุปกรณ์เชื่อมต่อสัญญาณภายนอก ระบบคอมพิวเตอร์หรืออุปกรณ์เสริมนั้นต้องไม่ทำให้ผลการชั่งและข้อมูลการชั่งผิดไป และต้องไม่สามารถส่งคำสั่งหรือข้อมูลเข้าเครื่องชั่งซึ่งทำให้เครื่องชั่งแสดงค่า พิมพ์ค่าคำนวณหรือบันทึกค่าผลการชั่งผิดไปจากขณะที่ไม่มีอุปกรณ์ดังกล่าวเชื่อมต่ออยู่กับเครื่องชั่งและต้องปิดผนึกอุปกรณ์เชื่อมต่อสัญญาณภายนอกดังกล่าวด้วย(๔) เครื่องหมายของบรรดาตัวควบคุมการทำงาน ส่วนแสดงค่าและอุปกรณ์ต่างๆ รวมทั้งสวิตช์ของเครื่องชั่ง ต้องทำให้อ่านง่าย ชัดเจน และลบเลือนยาก(๕)เครื่องชั่งต้องมีส่วนแสดงค่าน้ำหนักในลักษณะที่ให้บุคคลที่เกี่ยวข้องกับการชั่งทุกฝ่ายสามารถอ่านค่าน้ำหนักได้พร้อมกันหากไม่มีส่วนแสดงค่าน้ำหนักในลักษณะดังกล่าว ต้องมีส่วนแสดงค่าน้ำหนักเป็นตัวเลขเพิ่มขึ้นอีก๑ ชุด สำหรับให้บุคคลที่เกี่ยวข้องกับการชั่งทุกฝ่ายสามารถอ่านค่าน้ำหนักได้พร้อมกัน(๖)[๓] กรณีเครื่องชั่งแบบแท่นชั่งที่มีแท่นชั่งมากกว่าหนึ่งแท่นสำหรับใช้ชั่งน้ำหนักน้ำหนักบรรทุกหรือน้ำหนักลงเพลาของยานพาหนะที่ใช้เดินบนทางหลวง ต้องแสดงค่าน้ำหนักของแต่ละแท่นชั่งและน้ำหนักรวมโดยแยกให้เห็นได้อย่างถูกต้อง ชัดเจน และต้องไม่ทาให้เกิดความสับสนในการอ่านค่าข้อ ๗ การเชื่อมต่อสายสัญญาณของเครื่องชั่งที่มีผลต่อการแสดงค่าน้ำหนักต้องมีลักษณะตามข้อกำหนดดังต่อไปนี้(๑) สายสัญญาณจากส่วนส่งผ่านน้ำหนัก (Load - transmitting device, Load cell) แต่ละสายมายังกล่องรวมสัญญาณและสายสัญญาณออกจากกล่องรวมสัญญาณไปยังส่วนชั่งน้ำหนัก (Load- measuring device) ต้องไม่มีกล่องแยกสายหรืออุปกรณ์ใด ๆ ต่อพ่วง เว้นแต่อุปกรณ์ใด ๆที่ต่อพ่วงนั้นเป็นไปเพื่อความปลอดภัยต่อชีวิตและทรัพย์สิน และอุปกรณ์ดังกล่าวต้องเป็นไปตามมาตรฐานความปลอดภัยสากลโดยได้รับความเห็นชอบจากอธิบดีหรือผู้ซึ่งอธิบดีมอบหมายและการเดินสายสัญญาณต้องกระทำในลักษณะที่สามารถตรวจสอบได้ง่าย(๒)สายสัญญาณจากแผงวงจรภายในของส่วนชั่งน้ำหนักไปยังอุปกรณ์เชื่อมต่อสัญญาณภายนอก (Ports) ต้องไม่มีสายสัญญาณ หรืออุปกรณ์อื่นมาเชื่อมต่อ(๓)ชุดสายสัญญาณจากแผงวงจรภายในของส่วนชั่งน้ำหนักไปยังแต่ละส่วนอุปกรณ์เชื่อมต่อสัญญาณภายนอก(Ports)สำหรับใช้เชื่อมต่อสายสัญญาณผลการชั่งไปยังระบบคอมพิวเตอร์และส่วนแสดงค่าที่ต่อออกมาภายนอก แต่ละชุดสายสัญญาณให้มีได้เฉพาะ(ก) สายสัญญาณผลการชั่งไปยังระบบคอมพิวเตอร์หรือส่วนแสดงค่าที่ต่อออกมาภายนอกเท่านั้น(ข) สายสัญญาณสำหรับสายดิน (Ground)(๔) สายสัญญาณจากส่วนชั่งน้ำหนักไปยังส่วนแสดงค่าที่ต่อออกมาภายนอก (Remote Display) ต้องไม่มีกล่องแยกสายหรืออุปกรณ์ใด ๆต่อพ่วง และสามารถตรวจสอบได้ง่าย(๕) การแก้ไขดัดแปลงหรือเพิ่มเติมอุปกรณ์ใด ๆในส่วนชั่งน้ำหนักจะกระทำมิได้ข้อ ๘ เครื่องชั่งที่มีระบบคอมพิวเตอร์ที่ต่อพ่วงกับส่วนชั่งน้ำหนักต้องมีลักษณะตามข้อกำหนดดังต่อไปนี้(๑) สายสัญญาณจากระบบคอมพิวเตอร์ต้องต่อเข้ากับอุปกรณ์เชื่อมต่อสัญญาณของส่วนชั่งน้ำหนักเท่านั้น(๒)ระบบคอมพิวเตอร์ต้องใช้สำหรับรับสัญญาณการชั่งจากส่วนชั่งน้ำหนักเท่านั้น(๓) ซอฟท์แวร์ (Software) ของคอมพิวเตอร์ต้องทำให้มีการแสดงผลการชั่งน้ำหนักที่มาจากส่วนชั่งน้ำหนักแสดงวัน เวลา และแสดงสถานที่ที่ทำการชั่ง โดยการแสดงนั้นต้องเป็นการแสดงโดยตรงในขณะที่ทำการชั่งเท่านั้นและการแสดงวัน เวลา ต้องแสดงเป็นปัจจุบัน และไม่สามารถแก้ไขผลการชั่งน้ำหนักรวมทั้งการแสดงวัน เวลา และการแสดงสถานที่ที่ทำการชั่ง ที่แสดงไว้นั้นได้(๔) ในกรณีที่มีการพิมพ์ผลการชั่ง ใบแสดงผลการชั่งอย่างน้อยต้องแสดงรายละเอียดดังนี้(ก) น้ำหนักรวม (น้ำหนักรถบรรทุกรวมกับน้ำหนักสินค้า)(ข) น้ำหนักรถบรรทุก(ค) น้ำหนักหักสิ่งเจือปน ความชื้น ฯลฯ (ถ้ามี)(ง) น้ำหนักสินค้า(จ) ลายมือชื่อผู้ชั่ง(ฉ) วัน เวลา และสถานที่ทำการชั่ง(๕) เมื่อการชั่งแต่ละครั้งเสร็จสมบูรณ์แล้ว ให้ผู้ชั่งพิมพ์ผลการชั่งน้ำหนักและต้องมอบใบแสดงผลการชั่งน้ำหนักให้แก่บุคคลที่เกี่ยวข้องกับการชั่งทันทีข้อ ๙ สายสัญญาณจากส่วนส่งผ่านน้ำหนัก (Load cell) แต่ละสายที่ต่อไปยังกล่องรวมสัญญาณ (Junction box)ต้องมีคุณลักษณะและคุณสมบัติตรงตามข้อกำหนดที่ให้ใช้งานกับส่วนส่งผ่านน้ำหนักนั้นข้อ ๑๐ สายสัญญาณจากส่วนส่งผ่านน้ำหนักแต่ละสายที่ต่อไปยังกล่องรวมสัญญาณและสายสัญญาณจากกล่องรวมสัญญาณที่ต่อไปยังส่วนชั่งน้ำหนักต้องมีคุณลักษณะและคุณสมบัติที่สามารถป้องกันการรบกวนของสัญญาณคลื่นแม่เหล็กไฟฟ้าและคลื่นความถี่วิทยุได้และมีความยาวไม่เกิน ๓๐ เมตรกรณีมีเหตุผลความจำเป็นอย่างยิ่งที่ไม่อาจปฏิบัติตามวรรคหนึ่งได้ให้แจ้งเป็นหนังสือ พร้อมคำชี้แจงเหตุผล และความจำเป็นต่อพนักงานเจ้าหน้าที่ ณสำนักงานกลางหรือสำนักงานสาขา ที่เครื่องชั่งนั้นติดตั้งและใช้งานให้พนักงานเจ้าหน้าที่ตรวจสอบโดยไม่ชักช้า หากเห็นว่าเหตุดังกล่าวรับฟังได้และรับรองว่าการติดตั้งใช้งานสายสัญญาณในลักษณะที่แตกต่างออกไปดังกล่าวไม่กระทบต่อความเที่ยงของเครื่องชั่งนั้นๆ เมื่ออธิบดีหรือผู้ซึ่งอธิบดีมอบหมายเห็นชอบแล้วก็ให้พนักงานเจ้าหน้าที่ให้คำรับรองเครื่องชั่งนั้นได้ข้อ ๑๑ การต่อสายสัญญาณต้องกระทำในลักษณะที่สามารถตรวจสอบได้ง่ายกรณีที่พนักงานเจ้าหน้าที่ไม่สามารถตรวจสอบได้นั้น ผู้ประกอบธุรกิจในการผลิต นำเข้าขาย และซ่อมเครื่องชั่งและเจ้าของหรือผู้ครอบครองเครื่องชั่งจะต้องชี้แจงและอำนวยความสะดวกแก่พนักงานเจ้าหน้าที่ในการตรวจสอบการต่อสายสัญญาณข้อ ๑๒ เครื่องชั่งที่มีระบบคอมพิวเตอร์ที่ต่อพ่วงกับส่วนชั่งน้ำหนักต้องมีซอฟท์แวร์ที่ใช้ในการแสดงผลการชั่งเพียงหนึ่งซอฟท์แวร์เท่านั้นข้อ ๑๓ เครื่องชั่งที่มีระบบคอมพิวเตอร์ที่ต่อพ่วงกับส่วนชั่งน้ำหนักซึ่งมีซอฟท์แวร์ที่ใช้ในการแสดงผลการชั่งที่สามารถทดน้ำหนักได้แล้วห้ามมีส่วนทดน้ำหนัก (Tare device)หรือส่วนกำหนดน้ำหนักทดล่วงหน้า (Preset tare device)ข้อ ๑๔ การตรวจสอบให้คำรับรองชั้นแรกแก่เครื่องชั่งส่วนชั่งน้ำหนักและส่วนแสดงค่าที่ต่อออกมาภายนอกที่จะนำมาประกอบกับเครื่องชั่งหรือนำมาประกอบเพื่อใช้งานร่วมกับเครื่องชั่งจะต้องได้รับการตรวจสอบจากพนักงานเจ้าหน้าที่และติดแถบผนึกแสดงการยกเว้นการให้คำรับรองมาก่อนแล้วข้อ ๑๕ ส่วนชั่งน้ำหนักกล่องรวมสัญญาณ และส่วนแสดงค่าที่ต่อออกมาภายนอก ต้องมีที่สำหรับผนึกเพื่อป้องกันการปรับเปลี่ยนแก้ไขภายหลังการตรวจรับรองแล้ว ซึ่งจะทำการแก้ไขดัดแปลง หรือซ่อมแซมเครื่องชั่งนั้นได้ก็ต่อเมื่อต้องทำลายผนึกก่อนประกาศ ณ วันที่ ๔ พฤศจิกายน พ.ศ. ๒๕๕๖สมชาติ สร้อยทองอธิบดีกรมการค้าภายใน ประกาศสำนักงานกลางชั่งตวงวัด เรื่อง ข้อปฏิบัติสำหรับการติดตั้งและใช้งานเครื่องชั่งแบบแท่นชั่งที่ติดตรึงกับที่ซึ่งมีพิกัดกำลังตั้งแต่ยี่สิบเมตริกตันขึ้นไปที่เป็นระบบดิจิทัล (ฉบับที่ ๒) พ.ศ.๒๕๖๑[๔]ข้อ ๑ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปพิมพ์มาดา/จัดทำ๕ มีนาคม๒๕๖๒[๑] ราชกิจจานุเบกษาเล่ม ๑๓๐/ตอนพิเศษ ๑๗๕ ง/หน้า ๒๒/๖ ธันวาคม ๒๕๕๖[๒] ข้อ๕/๑ เพิ่มโดยประกาศสำนักงานกลางชั่งตวงวัด เรื่อง ข้อปฏิบัติสำหรับการติดตั้งและใช้งานเครื่องชั่งแบบแท่นชั่งที่ติดตรึงกับที่ ซึ่งมีพิกัดกำลังตั้งแต่ยี่สิบเมตริกตันขึ้นไปที่เป็นระบบดิจิทัล(ฉบับที่ ๒) พ.ศ. ๒๕๖๑[๓] ข้อ ๖ (๖)เพิ่มโดยประกาศสำนักงานกลางชั่งตวงวัด เรื่อง ข้อปฏิบัติสำหรับการติดตั้งและใช้งานเครื่องชั่งแบบแท่นชั่งที่ติดตรึงกับที่ ซึ่งมีพิกัดกำลังตั้งแต่ยี่สิบเมตริกตันขึ้นไปที่เป็นระบบดิจิทัล(ฉบับที่ ๒) พ.ศ. ๒๕๖๑[๔] ราชกิจจานุเบกษาเล่ม ๑๓๕/ตอนพิเศษ ๒๖๙ ง/หน้า ๓/๒๖ ตุลาคม ๒๕๖๑